Bútor hozzáadása

Sweet Home 3D Súgó > Otthon, fal és bútor hozzáadása

|  |  | Bútor hozzáadása

Bútor, ajtó vagy ablak hozzáadásánál válasszon ki egy tárgyat, vagy akár többet is a Katalógusból és húzza be az Alaprajz ablakba, vagy a Bútorlistába.

Úgy is hozzáadhat bútorokat (akár egyszerre egynél többet) otthonához, ha kijelöli a menüben a Bútor > Hozzáadás az otthonhoz pontot, vagy használhatja a Hozzáadás az otthonhoz eszközt is.

> Hozzáadás az otthonhoz eszköz

Ha a bútorokat a Bútorlistába húzza vagy a Bútor > Hozzáadás az otthonhoz menüt használja, akkor a bútor bal felső sarka a (0,0) pontoknál lesz.
Ha egy bútort az Alaprajz ablakba húz, az elem helye és helyzete a közeli falak helyétől is függ. Például ha a kiválsztott elem ajtó vagy ablak, a keresztezett fal tulajdonságainak megfelelően automatikusan elfordul és átméreteződik. Más típusú elemek automatikusan elfordulnak, hogy a hátsó oldaluk illeszkedjen a legközelebbi falhoz.

Az otthonhoz hozzáadott bútorok megjelennek a Bútorlistában, az Alaprajz nézetben, és a 3D nézetben is. Amíg a 3D nézet betölt, addig ezek fehér színű kockákként lesznek láthatóak.

• | Ha a Katalógus nem tartalmazza azt a bútort, amit hozzá akar adni otthonához, válassza a Doboz nevű elemet az Egyebek kategóriából és méretezze azt át, vagy importáljon bútort egy fájlból.
• | Az ajtóként vagy ablakként kategorizált elemek használatakor a Sweet Home 3D automatikusan nyílást vág a falakba az elemek felhasználási helyén. Hasonlóképpen, a lépcsők a mennyzetbe, illetve a felső szint padlójába vágnak lyukat. Ez másfajta bútorokra nem vonatkozik.
• | Ha egy bútort egy másikra ejt, az automatikusan az előző bútor tetejére helyeződik (felemelkedik), amennyiben az alsó(első) bútor emelése 0 (vagyis a padlón van), és a ráejtett bútor teljes egészében az első bútor fölött van. Ha a behúzott bútor kissé fed egy másik, már bent levő bútort, a behúzott elem a másiknak megfelelő szögbe fordul hogy az élek párhuzamosak legyenek, és a bútor mellé helyeződik. Ez a funkció csak az újonnan hozzáadott bútorokkal működik, az alaprajzon levő bútorok áthelyezésekor nem. A funkció úgyszintén nem működik, ha a Mágnesesség inaktív.
• | Az egérrel behúzott elem iránya, mélysége és emelése automatikusan kiszámolódik, ha a Mágnesesség engedélyezve van a Beállítások panelen.
• | Miután egy bútort hozzáadott otthonához, változtatni tud a nevén, szögén, helyzetén, méretén, és színén. A bútorokat akár csoportba is rendezheti ha többet egyszerre kijelöl, majd kiválasztja a Bútor > Csoport menüpontot.
• | Válassza az Alaprajz > Nagyítás vagy Alaprajz > Kicsinyítés menüpontokat vagy Alaprajz > Nagyítás menüpontokat, vagy használja az egér görgőjét - miközben nyomva tartja a Ctrl gombot (Mac OS X alatt a cmd gombot) az Alaprajz nézet méretarányának változtatásához.
• | Miután hozzáadott egy elemet otthonához, a A Kijelölés eszköz válik aktívvá.