Sweet Home 3D Tippek

Sweet Home 3D Súgó

|  |  | Tippek

Alább következik néhány tipp, hogy gyorsabban és hatékonyabban tudjon dolgozni a Sweet Home 3D-ben.

Általános
• | A panelek átméretezéséhez használja a bútorkatalógus, bútorlista, alaprajz és 3D nézet panelek közti elválasztóvonalakat.
• | A Sweet Home 3D funkcióit kockázat nélkül tesztelheti, minden művelet visszavonható, kivéve bútorok importálása a bútorkatalógusba.
Bútorkatalógus
• | Ha egyszerre egynél több bútort kíván az otthonhoz adni, válasszon ki egynél többet a bútorkatalógusban.
• | Egy bútorkategória megnyitásához kattintson duplán a nevén.
• | Egy importált bútordarab módosításához kattintson kettőt a bútoron.
• | Ha túl sok elem van a bútorkatalógusban, jelenítse meg kereshető listaként. A lista kategóriadoboza és a szövegkereső segítségével gyorsabban megtalálhatja a tervhez hozzáadni kívánt darabokat.
Bútorlista
• | A bútorlista rendezéséhez kattintson a azon oszlop megnevezésére, mely szerint a listát rendezni kívánja. Első kattintásra a lista növekvő sorrendben, ugyanazon oszlopon való második kattintásra a lista csökkenő sorrendben, harmadik kattintásra pedig a bútorlista a bútorok hozzáadásának sorrendjében kerül rendezésre.
• | A bútorlista oszlopainak átrendezéséhez csak ragadja meg az oszlop címét és húzza át a kívánt helyre.
• | Ha szeretné megtalálni, egy adott bútor hol szerepel az alaprajzon, jelölje ki a bútorlistában.
• | Ha egy bútordarab paramétereit módosítani kívánja kattintson rá duolán az alaprajzon, vagy a nevére a bútorlistán.
• | Ha egyszerre egynél több bútor paramétereit kívánja módosítani, jelölje ki mindet a bútorlistában, és válassza a Bútor > Módosítás menüpontot.
• | Ha több bútort egyszerre, egy darabként szeretne kezelni, válassza a Bútor > Csoport menüpontot. A csoportosított bútorok egy darabként jelennek meg a bútorlistában és egyszerre mozgathatók, méretezhetők, forgathatók.
• | Amikor a Szerkesztés > Másolás vagy a Szerkesztés > Kivágás menüpontokat használja, a bútorlistában kiválasztott bútorok adatai kikerülnek a vágólapra CSV formátumban, eképp ezeket bemásolhatja szövegszerkesztőbe, vagy akár táblázatkezelőbe is (ez a funkció esetleg nem működik Linux alatt).
Alaprajz
• | Ha rendelkezésére áll otthonának beszkennelt alaprajza, Először importálja háttérképként. Ez jelentősen felgyorsíthatja a falak megrajzolását.
• | Hogy pontosan meghatározhassa az importált háttérkép méretarányát, nagyítsa fel a háttérkép varázsló ablakát.
• | Ha eltérő színeket szeretne beállítani szomszédos szobák falain, ossza szét több szegmensre a létrehozásukkor.
• | A padlásszoba lejtős falának építéséhez válasszon eltérő magasságot a fal kezdő és végpontjánál.
• | Ha a Szerkesztés > Másolás vagy Szerkesztés > Kivágás menüpontot választja, a kijelölt objektumok képként a vágólapra kerülnek, így azok beilleszthetők más alkalmazásokba (ez a funkció esetleg nem működik Linux alatt). Ha az alaprajzot vektoros formában szeretné menteni, válassze az Alaprajz > Exportálás SVG formátumba menüpontot.
• | Használja a kurzornyilakat a kiválasztott bútor pontos mozgatásához.
• | Zárolja az alapelemeket, és rendezze át a bútorokat a többi elem elmozgatása nélkül.
• | Ha egy olyan elemet szerezne kijelölni, melyet más elemek takarnak, kiválaszthatja a bútorlistában amennyiben az egy bútor; a másik lehetőség, amivel bármilyen objektumot kijelölhet, hogy az egeret odahúzza, ahol az elemek fedik egymást és kiválasztja a kívánt objektumot az Objektum kijelölése almenüből. A harmadik lehetőség, hogy egy kijelölőnégyzettel kijelöli az összes objektumot az adott területen, majd a Shift billentyűt nyomvatartva kattintással megszünteti a takaró elemek kiválasztását, így végül csak a rejtett elem marad kiválasztva.
• | Ha szeretné egy objektum kijelölésést megszüntetni, kattintson rá, miközben nyomva tartja a Shift gombot. Ha az objektumot egy másik takarja, kiválaszthatja a rejtett objektumot a Kijelölés megfordítása almenüben, amely felváltja a Objektum kijelölése almenüt a Shift nyomvatartása alatt.

• | Használja a segédvonalakat a falak, helyiségek és méretvonalak pontos megrajzolásához.
• | Ha vízszintesen vagy függőlegesen szeretné a kijelölt elemeket mozgatni, használja a kurzornyilakat, vagy nyomja le a Shift gombot a húzás megkezdése után.
• | Ha a kiválasztott objektuimokat szeretné megkettőzni, használja a húzd-és-ejtsd módszert, miközben nyomva tartja a Ctrl gombot (vagy Mac OS X alatt az alt gombot).
• | A Beállítások panelen állítható Mágnesesség ideiglenesen kikapcsolható az alaprajzon Windows alatt az Alt, Mac OS X alatt a cmd, Linux alatt pedig a Shift és Alt gombok együttes nyomvatartásával.
• | A falak megrajzolásában illetve a bútorok elhelyezésében segíthet, ha a 3D nézet ablakban megváltoztatja a nézőpontot vagy a falak átlátszóságát.
• | A bútorok rendezéséhez jelölje ki a rendezni kívánt elemeket és válassza a Bútor > igazítás menüpontok valamelyikét. A bútorok az először kijelölt bútorhoz lesznek igazítva.
• | Ha az alaprajz látható részét úgy szeretné mozgatni, hogy az azt körülvevő görgetősávok ne mozduljanak, aktiválja a Csúsztatás módot az Alaprajz > Csúsztatás menüpont kiválasztásával. Ha más mód aktív az alaprajzon, ideiglenesen a Szóköz billentyűvel aktiválhatja.
• | Válassza az Alaprajz > Kicsinyítés vagy Alaprajz > Nagyítás menüpontokat, vagy használja az egér görgőjét - miközben nyomva tartja a Ctrl gombot (Mac OS X alatt a cmd gombot) az alaprajz nagyításának megváltoztatásához. Utóbbi esetben a nagyítás középpontja az egérmutató aktuális helye lesz.
3D nézet
• | Ha a 3D nézetet elkülönítve, a monitoron máshol, vagy egy másik monitoron szeretné nézni, válassza a 3D nézet > Megjelenítés külön ablakban menüpontot. a +d nézet visszaállításához a főablakba válassza a 3D nézet > Megjelenítés a főablakban menüpontot, vagy egyszerűen csukja be a külön 3D ablakot.
• | A Shift gomb lemyomásával erősítheti az egér- vagy a görgőmozgatás hatását a 3D nézetben.
• | Ha néhány bútort nem lát a szobákban, változtassa meg a falak átlátszóságát.
• | Ha néhány fal vagy bútor túl világos, módosítsa a fényességet.
• | Ha nem találja a virtuális látogatót, csak vigye az egérmutatót a 3D nézet fölé, és görgesse az egér kerekét, ez automatikusan kiválasztja a virtuális látogatót, és megmutatja az alaprajzon.
• | Használja a 3D view > Megfigyelőpont tárolása... menüpontot a főbb nézőpontok tárolásához. Gyorsan átugorhat bármely eltárolt pontra a 3D nézet > Megfigyelőpont használata menüpont használatával. A megfigyelőpont rögzítésekor eltárolásra kerül a Fotó készítése panelen aktuálisan beállított dátum/idő és lencsebeállítás. Ha szükséges, válassza a 3D nézet > Megfigyelőpont törlése menüpontot a feleslegessé vált megfigyelőpontok eltávolításához.
• | Alapértelmezésben a Fotó készítése illetve a Videó készítése menüpontokban a két legjobb minőségi beállítással készített fotók/videók megvilágítása a minden helyiségben mennyezeti lámpával illetve a napszaknak megfelelő napfénnyel történik. A megvilágítást változtathatja, ha kiveszi a pipát a Mennyezetvilágítás hozzáadása jelölőnégyzetből, megváltoztatja a dátumot vagy az időt, további fényforrásokat helyez el, illetve változtatja azok erejét.
• | A 3D nézetet exportálhatja OBJ formátumba és az elkészült fájlt importálhatja más 3D alkalmazásokba, mint például az Art of Illusion vagy a Blender.